સૌ પ્રથમ એક બાજોટ કે પાટલા ઉપર શ્રીરામ પંચાયતન અને હનુમાનજી મહારાજનો ફોટો સ્‍થાપિત કરી એક અખંડ દીવો કરવો. સાધકે સ્‍નાનથી પવિત્ર થઇ, દર્ભનાં આસન ઉપર બેસી ભગવાનનું યથાશક્તિ પૂજન કરવું. શ્રી હનુમાનજીને ગમતી આકડાની માળા અને સિંદૂર ચઢાવવાં. ત્‍યાર બાદ ભક્તિ અને શ્રદ્ધા અને ભક્તિપૂર્વક સુંદરકાંડનો પાઠ કરવો. પાઠ પૂર્ણ થયા પછી નૈવેધ ધરાવી, આરતી કરવી. શનિવાર કે મંગળવારથી શરૂ કરી સતત એકવીસ દિવસ શ્રદ્ધાપૂર્વક કરેલા પૂજન અને આ પાઠના પ્રભાવથી તમામ ગ્રહોની પીડાથી મુક્ત થવાય છે.